
Šta znači pretjerivati u dovi?


* 
* 
* 
* 
* 
* 
* 

 
Na koji način se pretjeruje u dovi?

Ebu Na’ma pripovijeda da je Abdullah b. Mugaffel čuo svoga sina kako moli: “Allahu moj, kad uđem u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")***, podari mi bijeli dvorac na desnoj njegovoj strani … ” Abdullah b. Mugaffel reče: “Sinko, traži od Allaha Džennet, a utječi se od Vatre. Čuo sam Allahova Poslanika, sallallahu alejhi ve sellem, da kaže: ‘Pojavit će se ljudi u ovome ummetu koji će pretjeritvati u čišćenju i u dovi. “‘ 655


Isti ovaj tabiin prenosi da je Ibn Sa’d molio: “Allahu moj, ja Te molim za Džennet, njegove blagodati, sjaj … , a utječem Ti se od Vatre, okova, sindžira …. ” Kada je to čuo njegov otac, reče mu: “Sine moj, čuo sam Resulullaha, sallallahu alejhi ve sellem, da kaže: ‘Pojavit će se ljudi u ovome ummetu koji će pretjerivati u dovama. ‘ Nemoj biti jedan od njih! Ako uđeš u Džennet, imat ćeš sve što je u njemu, a ukoliko budeš kažnjen Vatrom, bit ćeš kažnjen svime što se u njoj nalazi.”656


**Propisi u vezi s poglavljem** 


**Prvo**, zabranjeno je prelaziti granicu u dovi, Allah ne voli one koji prelaze granice.


**Drugo**, pretjerivanje je u dovi da se traži ono što se ne može postići na ovom svijetu, kao, naprimjer, traženje da se vidi Gospodar. Primjer ovome jeste zahtjev sinova lsrailovih koji su zatražili od Musaa, alejhisselam, da im pokaže Allaha. O tome se govori u 153. ajetu sure En-Nisa. Pretjerivanje je u dovi da se podiže glas prilikom upućivanja ***[dove](https://pitajucene.com/search/dove/questions/ "Pretraži pitanja o dove")***, što zaključujemo iz ajeta: “Molite se ponizno i u sebi Gospodaru svome, ne voli On one koji se glasno mole.” (El-E’araf, 55). A pretjerivanje je i cjepidlačenje u dovi, tj. traženje detalja.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


